Suntem din ce in ce mai putini si tot mai batrani. Acesta este avertismentul transmis de statisticieni romanilor.



Pana in anul 2050, vom ramane in tara doar 14 milioane de oameni. Vestile alarmante vin de la Institutul National de Statistica. Asta se intampla deoarece numarul nasterilor, a scazut incontinuu in ultimii 25 de ani. Grav este si faptul ca nu va mai avea cine sa munceasca si sa cotizeze pentru pensii. Toate, in conditiile in care varstnicii reprezinta constant o treime din populatie. Populatia scade din doua motive: migratia in strainatate si sporul natural negativ.

In prezent, ponderea batranilor in populatia Romaniei este de 14,9%, sub media Uniunii Europene care este de 17,4%,. Dar statisticile arata ca in 2060 vom fi in grupul tarilor in care rata de imbatrinire va creste alarmant, putind trece de 35 %, la fel ca in Letonia si Polonia. Aceasta imbatranire a populatiei va reprezenta un pericol major pentru fondul de pensii. Ritmul de declin al Romaniei va fi al patrulea din Uniune, dupa Bulgaria (-26,9%), Letonia (-25,6%) si Lituania (-19,6%).

Populatia rezidenta a Romaniei inregistreaza o reducere de 80.000 de persoane, incepand din 2014, echivalentul a doua orase mici, a declarat, joi, presedintele Institutului National de Statistica, Tudorel Andrei. "La nivelul anului 2014 populatia rezidenta este de sub 20 de milioane, la nivelul populatiei din anul 1966. Practic, mortalitatea ridicata, rata scazuta a fertilitatii de dupa 1989 au dus la aceasta situatie si peste cele doua fenomene naturale avem si migratia externa care avut o influenta foarte mare asupra dinamicii populatiei rezidente. Un lucru foarte interesant se refera la factorii care au dus la aceasta modificare, cel putin in orizontul de timp 1990-2014. Pana in 2013 reducerea populatiei rezidente s-a realizat in cea mai mare parte datorita migratiei externe, in jur de 70-80%. Dupa anul 2013, diferenta dintre numarul de nou-nascuti si persoane decedate determina o reducere a populatiei rezidente. Practic, la nivelul anului 2014, avem o reducere a populatiei rezidente de aproape 80.000 de peroane datorita factorilor naturali. Aceasta inseamna ca avem o disparitie a doua orase de nivel mic in fiecare an", a spus Tudorel Andrei.

Potrivit datelor prezentate de Tudorel Andrei, populatia Romaniei era de 14,1 milioane persoane in 1930 si a avut un varf in 1990, la 23,2 milioane. Acesta sustine ca populatia se afla in descrestere de la 21,7 milioane in 2002 la 19,9 milioane de locuitori in 2014. Populatia devine preponderenta in mediul urban incepand cu anul 1985.

Citește și In Romania exista mai multe case cu televizor decat cu masina de spalat. Datele ingrijoratoare venite de la INS

Conform datelor din Anuarul demografic al Romaniei, evolutia structurii populatiei pe grupe mari de varsta arata amploarea fenomenului de imbatranire demografica a populatiei: daca in 1970 grupa de varsta de 65 de ani si peste reprezenta 8,6% din totalul populatiei, in 2014 aceasta pondere este aproape doua ori mai mare (15,1%), in timp ce ponderea copiilor cu varsta mai mica de 15 ani, care in 1970 depasea un sfert din totalul populatiei (25,9%), a scazut semnificativ, la numai 14,9% in 2014. In luna octombrie a acestui an, numarul nasterilor a scazut la 17.478 copii, cu 2.208 mai putini decat in luna septembrie 2015, in timp ce numarul deceselor a urcat la 21.167, cu 2.388 mai multe, astfel incat in octombrie sporul natural a fost negativ.